اوکراینانین پایتاختی کیئو شهری‌نین بلدیه صدری ویتا‌لی کلیچکو بیان ائدیب کی، اؤلکه‌ده ساواش داوام ائدرکن، تدریجن کیئوده نورمال حیات برپا اولونوب، اول‌لر کوچه و کوچه‌لرده قورولان بارریکادلارین بیر قیسمی گؤتورولوب.
روسیانین فوریه‌نین 24-ده اوکراینایا خصوصیله دونباس بؤلگه‌سینده باشلاتدیغی محاربه‌نین شدت لنمه‌سی ایله علاقه‌دار پایتاخت کیئوه قایی‌دان‌لارین سایی آرتماغا باشلاییب.
آژیر سس‌لری‌نین سون بیر هفته‌ده یئنی‌دن آرتماغا باشلادیغی کیئوده نقلیات واسیطه‌لری‌نین سیخ‌لیغی‌نین آرتماسی، کوچه و جاده لرده قورولان موانع لرین گئنیشلندیریلمه‌سی، کنار محله‌لرده بعضی بارریکادلارین گؤتورولمه‌سی دقت چکیر. .
پایتاختدا تهلوکه‌سیزلیک تدبیرلری ایله باغلی آچیقلاما وئرن بلدیه صدری کلیچکو ماشین لارین حرکتی سببیندن بعضی بارریکادلارین گئنیشلندیریلدیگینی قئید ائدیب:
"شهر تدریجن نورمال حیاتا قایی‌دیر. نقلیات واسیطه‌لری‌نین کئچمه‌سی اوچون بعضی یئرلری گئنیشلندیرمیشیک".
اؤلکه‌ده محاربه‌نین داوام ائتدیگینی خاطیرلا‌دان کلیچکو "بیز محاربه شرایطینده یاشاییریق، اونا گؤره ده بارریکادلار قالا‌جاق. بعضی بارریکادلار گؤتورولوب، بعضی‌لری ایسه قالا‌جاق". دئییب.
